Mit szól ahhoz Pacher Tibor, a tudóscsapat vezetője, hogy Magyarország is beszállt az űrversenybe? Podcast!

Mi köze a belarusz diktátornak az oroszokhoz? Miért belarusz, miért nem Fehéroroszország?

Miben tud egyetérteni a szélsőjobboldal és a Háttér Társaság? Dúró Dóra és Dombos Tamás a Helyzetben!

Lesz-e még bármi ugyanolyan, mint a járvány előtt? Jól költi-e el az állam a gazdasági akcióterv támogatásait?

A Helyzetben az abaújkéri Wesley János Iskolába látogattunk, hogy megtudjuk: mit jelent az ott tanulóknak és a pedagógusoknak a kormány megszorítása.

Orbán Viktor bejelentette, a Magyar Közlöny megírta: hétfőtől minden szórakozóhely és kocsma legkésőbb este 11 óráig lehet nyitva. Mit hoz majd magával a 23 órás zárás?

Romániában a megyei és helyi önkormányzatokban lévő női képviselők aránya eddig is eléggé alacsony volt, egy civil szervezet adatai szerint ez az arány a mostani választások után sem fog sokat javulni.

Az alkotmánybíróság elnöke külön leszögezte: a szájmaszk kötelező viselete nem sérti senki szabadságát, az alkotmány nem ad jogot a megtagadására.

Az ügyvédként dolgozó Alexandra Wilsont ketten is ki akarták küldeni ugyanazon a napon a tárgyalóteremből.

A 2020-ra tervezett játékokat a járvány miatt egy évvel elhalasztották – szakértők szerint 2021-ben sem biztos, hogy jó ötlet megszervezni, de a japán miniszterelnök ragaszkodik hozzá.

Az ellenzék továbbra sem nyugszik bele az elcsalt választásba, de Aljakszandr Lukasenka sem tűnik engedékenynek.

Mivel se drog, se szex nincs benne, így mára egészen unalmasnak hathat az a kampányeszköz, amely során telefonon felhívják az embereket, és tendenciózus kérdésekbe csomagolt kampányszöveget ad elő nekik egy felvett hang. A módszerről az Index írt részletesen, a cikk közlése óta úgy tűnik, annyi változott, hogy időközben be sem mutatkozik a robothang, csak rákezd:

„Ön hallott arról, hogy Nemény András titokban migránspárti politikusokkal tárgyal?”

Igen, tényleg ezt kérdezi a hang a szombathelyi ellenzéki pártok közös, MSZP-s jelöltjéről. A válaszadás lehetőségét is megadják az embernek: az 1-es és a 2-es gomb megnyomásával lehet igent vagy nemet mondani, majd jön is a következő kérdés.

„Ön hallott arról, hogy Nemény András európai uniós forrásokért cserébe migránsokat telepítene Szombathelyre?”

A második kérdés valóságalapját az adja, hogy Nemény azzal pár hete maga is eldicsekedett, hogy Brüsszelben tárgyalt Frans Timmermansszal arról, hogy több uniós forrás közvetlenül lehívható legyen az önkormányzatok által. (Hogy mennyire reális az az ellenzéki törekvés, hogy a kormányzat által koordinált elosztást megkerülve közvetlenül pályázzanak EU-s pénzekre, arról itt írtunk részletesen.)

A harmadik kérdés aztán egy másik fideszes toposzra utal, miszerint az ellenzéki vezetésű városok nehezebben, kevesebb központi forráshoz jutnak majd. „Nemény András hazaárulónak nevezte az egész magyar kormányt.

Ön szerint ilyen hozzáállással hogy tudna együttműködni Nemény András a kormánnyal Szombathely érdekében?”

A hogyan-kérdésre is sajnos csak kétféle választ lehet adni: „ha ön szerint nem lenne jó az együttműködés, nyomja meg az egyes gombot”, ha jó lenne, a kettest.

„Köszönöm, hogy meghallgatott, viszonthallásra” – búcsúzik a géphang, az elköszönésben már feladva azt a látszatot, hogy itt most ő kérdéseket tett fel.

Megkérdeztük az ügyről Nemény Andrást, aki azt mondta: a Fidesz bizonyára nagy bajban van Szombathelyen, ezért ragadnak meg minden eszközt a kampányhajrában. Hozzátette: Hende Csaba, a térség fideszes parlamenti képviselője hasonló szövegeket adott elő egy csütörtöki sajtótájékoztatón, és a fideszes polgármester, Balázsy Péter békét teremtő ígéretével ez pont szemben áll. Arra a kérdésre, hogy a névtelen kampány miatt tesz-e panaszt a választási irodánál, azt mondta: mire panaszt tesznek, és azt elbírálják, gyakorlatilag már úgyis mindegy.

Kérdésekkel fordultunk az ügyben a szombathelyi Fideszhez is, amint válaszolnak, beszámolunk róla.

Alább pedig végighallgathatod a különös hívást.

NYITÓKÉP: Nemény András a Savaria Karneválon / Facebook

Please enable JavaScript to view the comments powered by Disqus.

Disqus